Januar Yap

Si Januar Enero Yap usa ka nobelista, magbabalak, journalist ug filmmaker. Kasamtangan siyang propesor sa University of the Philippines Cebu, sa College of Communication, Art and Design. Dakbayan sa Sugbo. Gradwado si Yap sa Master of Arts in Literature ug kasamtangang nagtungha sa RMIT University sa Melbourne, Australia sa postgrad nga kurso nga PhD in Media and Communication. 

Adunay siyay pipila ka libro, apil na niini ang: 1) "Matag Adlaw," usa ka koleksyon sa mga sugilanon nga nahimong mananaug sa National Commission for Culture and the Arts niadtong 2019; ug "Arkipelago," usa ka nobela. 

Usa usab ka direktor si Yap. Nahimo siyang usa sa mga direktor sa omnibus nga pelikula nga "Huwebes-Huwebes," nga nahimong Best Picture nominee sa Gawad Urian niadtong 2020. Ang iyang dokyumentaryo nga "Masterpiece," nalakip usab sa mga nominasyon sa Pinakamahusay na Dokyumentaryo sa Cinemalaya niadtong 2021. Ang iyang mga hamubong dokyumentaryo nahimo usab nga mananaug sa tinuig nga Sinulog Film Festival. 

Nahimong fellow si Yap sa pipila ka mga writing workshops, sa Silliman University National Writers' Workshop, University of the Philippines Creative Writing Workshop, Iligan National Writers' Workshop, Cornelio Faigao Memorial Writers Workshop.

Mga obra ug Pasidungog
Ang mga sugilanon ni Yap nahimong mananaug sa Don Carlos Palanca Memorial Awards for Literature: 1) Ang Suhito (2000); 2) Liboa'g Usa ka Hugon-hugon Kabahin sa Tagolilong (2015); Baradero (2018); Ang Haya ni Tasyo (2019); John Wayne ug ang Goldfish Kong Inahan (2022). 

 Ang koleksiyon sa iyang mga sugilanon "Ang Aktibistang Gi-syphilis" gipatik sa National Commission for Culture and the Arts (NCCA) isip usa sa Ubod New Authors Series 2005, usa ka proyekto sa National Committee on Literary Arts sa mga tuig 2001-2004.

"Matag Adlaw: Mga Sugilanon" (Mananaug sa 2019 NCCA Writers' Prize)
"Arkipelago: Nobela" 

Mga Pilipinong magsusulat
Mga Sugboanon
Mga magsusulat sa Sinugboanon